Diamante by Prieska-myn gesteel | Maroela Media
Diamante by Prieska-myn gesteel
Sestien mans het Maandagoggend ŉ onbekende aantal diamante by ŉ myn naby Prieska in die Noord-Kaap gesteel.
Lt.genl. Olebogeng Tawana, woordvoerder van die polisie, het gesê 16 mans het omstreeks 03:40 Maandagoggend veiligheidswagte en personeel by die myn oorval. Die veiligheidswagte en twee personeellede is vasgebind en aangerand.
Volgens Tawana kon die mans nie toegang tot die kluis kry nie waarna hulle by ŉ vertrek waar die diamante gesorteer word, ingebreek het. Die waarde van die gesteelde diamante is nog nie vasgestel nie.
Tawana het gesê een persoon is ingeneem vir ondervraging terwyl daar steeds na die ander verdagtes gesoek word. Die polisie ondersoek ŉ saak van roof. Tawana het ŉ beroep op die publiek gedoen om die polisie te kontak indien hulle enige inligting het oor die rooftog.
diamante misdaad Noord-Kaap Prieska
Nkandla-argitek se saak uitgestel
Gee my ook maar een … ;-)
Inside information, eie mense betrokke, kan hul nie vertrou nie.